Diari Oficial de la Generalitat Valenciana


Sumari del DOGV 9306, del 25-03-2022 (2022/2283)

ACORD de 2 de març de 2022, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Juan José Ferrer Girona.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9306

Data del DOGV
:   25-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2283


Data del document
:   02-03-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 2 de març de 2022, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Juan José Ferrer Girona. [2022/2283]  
Núm. d'expedient: ABI 551/2021.  
Causant: Juan José Ferrer Girona. DNI: \*\*\*\*369\*\*.  
Lloc i data de la defunció: Benassal (Castelló), 30 de novembre de 2008.  
Últim domicili: Benassal (Castelló).  
  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit presentat per l'Advocacia General de la Generalitat, de procediment judici verbal 307/2017, seguit en el Jutjat de Primera Instància núm. 9 de Castelló, en el qual es comunica la defunció de Juan José Ferrer Girona, sense haver atorgat testament, el 30 de novembre de 2008.  
De les actuacions dutes a terme per aquesta direcció general, consta que el causant va estar empadronat a l'Ajuntament de Benassal del 21 de juny de 2001 al 30 de novembre de 2008, i el municipi de procedència Castelló de la Plana. Sol·licitat a aquest últim certificat d'empadronament, s'emet el corresponent informe en el qual s'indica que no figura cap inscripció padronal a nom de Juan José Ferrer Girona, i no es compleix el requisit de període mínim de residència en algun municipi de la Comunitat Valenciana.  
No obstant això, per aplicació de l'article 14.6 del Codi Civil, vist que el causant naix a Benassal i que, en principi, no hi ha persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestat.  
  
  
Fonaments de dret  
En compliment del previst en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Juan José Ferrer Girona, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'administració de la generalitat i incloure en l'expedient totes les dades que es puguen obtindre sobre el causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 2 de març de 2022.- La directora general del Sector Públic i Patrimoni: Isabel Castelló García.